title: Komission täytäntöönpanoasetus (EU) 2018/868, annettu 13 päivänä kesäkuuta 2018, asetuksen (EU) N:o 1301/2014 ja asetuksen (EU) N:o 1302/2014 muuttamisesta energianmittausjärjestelmää ja tiedonkeruujärjestelmää koskevien säännösten osalta (ETA:n kannalta merkityksellinen teksti.)

text:
                  14.6.2018

                  FI

                  Euroopan unionin virallinen lehti

                  L 149/16

            KOMISSION TÄYTÄNTÖÖNPANOASETUS (EU) 2018/868,
      annettu 13 päivänä kesäkuuta 2018,
      asetuksen (EU) N:o 1301/2014 ja asetuksen (EU) N:o 1302/2014 muuttamisesta energianmittausjärjestelmää ja tiedonkeruujärjestelmää koskevien säännösten osalta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797 (1) ja erityisesti sen 5 artiklan 11 kohdan,
      sekä katsoo seuraavaa:

                  (1)

                  Euroopan parlamentin ja neuvoston asetuksen (EU) 2016/796 (2) 19 artiklassa edellytetään, että Euroopan unionin rautatievirasto, jäljempänä ”virasto”, antaa komissiolle suosituksia yhteentoimivuuden teknisistä eritelmistä, jäljempänä ”YTE:t”, ja niiden tarkistamisesta direktiivin (EU) 2016/797 5 artiklan mukaisesti sekä varmistaa, että YTE:t mukautetaan tekniseen kehitykseen, markkinasuuntauksiin ja sosiaalisiin vaatimuksiin.

                  (2)

                  Komission delegoidun päätöksen (EU) 2017/1474 (3) 3 artiklan 5 kohdan c alakohdassa edellytetään, että YTE:jä tarkistetaan vielä avoinna olevien kohtien sulkemiseksi.

                  (3)

                  Komissio pyysi 22 päivänä syyskuuta 2017 virastolta direktiivin (EU) 2016/797 5 artiklan 2 kohdan nojalla suosituksia unionin rautatiejärjestelmän energiaosajärjestelmää koskevien YTE:ien (ENE YTE) ja unionin rautatiejärjestelmän liikkuvan kaluston osajärjestelmää ”veturit ja henkilöliikenteen liikkuva kalusto” koskevan YTE:n (LOC & PAS YTE) tarkistamiseksi.

                  (4)

                  Komission asetuksen (EU) N:o 1301/2014 (4) liitettä olisi muutettava energian mittausjärjestelmän ja tiedonkeruujärjestelmän välisiä liitäntäprotokollia koskevaan eritelmään liittyvän avoimen kohdan sulkemiseksi ja tekstin selkiyttämiseksi.

                  (5)

                  Energianmittausjärjestelmään liittyvää komission asetuksen (EU) N:o 1302/2014 (5) liitettä olisi muutettava näiden kahden YTE:n välisen johdonmukaisuuden varmistamiseksi.

                  (6)

                  Virasto antoi 4 päivänä lokakuuta 2017 suosituksen asetuksen (EU) N:o 1301/2014 muutoksista.

                  (7)

                  Virasto antoi 14 päivänä marraskuuta 2017 suosituksen asetuksen (EU) N:o 1302/2014 muutoksista, jotka koskevat muun muassa energianmittausjärjestelmää.

                  (8)

                  Tässä asetuksessa säädetyt toimenpiteet ovat direktiivin (EU) 2016/797 51 artiklan 1 kohdan mukaisesti perustetun komitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Muutetaan asetus (EU) N:o 1301/2014 seuraavasti:

                  1)

                  Poistetaan johdanto-osan 6 kappaleen viimeinen virke.

                  2)

                  Poistetaan 3 artikla.

                  3)

                  Korvataan 9 artiklan 4 kohta seuraavasti:
                  ”4.   Komission asetuksen (EU) N:o 1302/2014 (*1) liitteessä olevassa 7.2.4 kohdassa määritellyn junan ulkopuolella sijaitsevan energiatietoja keräävän järjestelmän käyttöönoton lisäksi ja sanotun rajoittamatta saman asetuksen liitteessä olevan 4.2.8.2.8 kohdan säännösten soveltamista jäsenvaltioiden on varmistettava, että viimeistään 4 päivänä heinäkuuta 2020 käyttöön otetaan kaluston ulkopuolella oleva selvitysjärjestelmä, joka kykenee vastaanottamaan tiedonkeruujärjestelmän tietoja ja jonka sallitaan käyttää niitä laskutukseen. Junan ulkopuolella olevan selvitysjärjestelmän on kyettävä vaihtamaan koottuja energialaskutustietoja muiden järjestelmien kanssa, validoimaan tällaiset tiedot ja kohdentamaan kulutustiedot asianmukaisille osapuolille. Tämä on toteutettava ottaen huomioon energiamarkkinoita koskeva asiaankuuluva lainsäädäntö.

                     (*1)  Komission asetus (EU) N:o 1302/2014, annettu 18 päivänä marraskuuta 2014, Euroopan unionin rautatiejärjestelmän liikkuvan kaluston osajärjestelmää ”veturit ja henkilöliikenteen liikkuva kalusto” koskevasta yhteentoimivuuden teknisestä eritelmästä (katso tämän virallisen lehden sivu 228).”"

                  4)

                  Muutetaan asetuksen (EU) N:o 1301/2014 liite tämän täytäntöönpanoasetuksen liitteen I mukaisesti.

            2 artikla
      Muutetaan asetuksen (EU) N:o 1302/2014 liite tämän täytäntöönpanoasetuksen liitteen II mukaisesti.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 13 päivänä kesäkuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 138, 26.5.2016, s. 44.

         (2)  Euroopan parlamentin ja neuvoston asetus (EU) 2016/796, annettu 11 päivänä toukokuuta 2016, Euroopan unionin rautatievirastosta ja asetuksen (EY) N:o 881/2004 kumoamisesta (EUVL L 138, 26.5.2016, s. 1).

         (3)  Komission delegoitu päätös (EU) 2017/1474, annettu 8 päivänä kesäkuuta 2017, Euroopan parlamentin ja neuvoston direktiivin (EU) 2016/797 täydentämisestä yhteentoimivuuden teknisten eritelmien laatimista, hyväksymistä ja tarkistamista koskevien erityisten tavoitteiden osalta (EUVL L 210, 15.8.2017, s. 5).

         (4)  Komission asetus (EU) N:o 1301/2014, annettu 18 päivänä marraskuuta 2014, unionin rautatiejärjestelmän energiaosajärjestelmää koskevasta yhteentoimivuuden teknisestä eritelmästä (EUVL L 356, 12.12.2014, s. 179).

         (5)  Komission asetus (EU) N:o 1302/2014, annettu 18 päivänä marraskuuta 2014, Euroopan unionin rautatiejärjestelmän liikkuvan kaluston osajärjestelmää ”veturit ja henkilöliikenteen liikkuva kalusto” koskevasta yhteentoimivuuden teknisestä eritelmästä (EUVL L 356, 12.12.2014, s. 228).

         LIITE I
         Muutetaan asetuksen (EU) N:o 1301/2014 liite seuraavasti:

                     (1)

                     Korvataan 2.1 kohdan 3 alakohta seuraavasti:

                                 ”3.

                                 Direktiivin 2008/57/EY liitteessä II olevan 2.2 kohdan mukaisesti sähkönkulutuksen mittausjärjestelmän ratalaitteisto, johon viitataan tässä YTE:ssä kaluston ulkopuolisena energiatietojen keruujärjestelmänä, esitetään tämän YTE:n 4.2.17 kohdassa.”

                     (2)

                     Korvataan 4.2.5 kohdan otsikko seuraavasti:
                     ”4.2.5
                           Seisontavirta (ainoastaan tasavirtajärjestelmät)”.

                     (3)

                     Korvataan 4.2.13 kohdan ensimmäinen kappale seuraavasti:
                     ”Ajojohdin on suunniteltava vähintään kahdelle peräkkäiselle virroittimelle. Näiden kahden vierekkäisen virroittimen kelkkojen keskiviivojen välinen etäisyys on suunniteltava siten, että se on sama tai pienempi kuin taulukon 4.2.13 sarakkeesta A, B tai C valitut arvot:”

                     (4)

                     Korvataan 4.2.13 kohdassa olevan 4.2.13 taulukon otsikkorivillä olevissa sarakkeiden otsikoissa ilmaisu ”vähimmäisetäisyys” ilmauksella ”etäisyys”.

                     (5)

                     Korvataan 4.2.17 kohta seuraavasti:
                     ”4.2.17   Kaluston ulkopuolinen energiatietojen keruujärjestelmä

                                 1)

                                 LOC & PAS YTE:n 4.2.8.2.8 kohdassa esitetään vaatimukset niitä kalustoyksikköön asennettuja energianmittausjärjestelmiä varten, joiden tarkoituksena on tuottaa ja välittää kootut energialaskutustiedot kaluston ulkopuoliseen energiatietojen keruujärjestelmään.

                                 2)

                                 Kaluston ulkopuolisen energiatietojen keruujärjestelmän on otettava vastaan, tallennettava ja siirrettävä kootut energialaskutustiedot niitä vääristämättä standardin EN 50463–3:2017 kohdassa 4.12 mainittujen vaatimusten mukaisesti.

                                 3)

                                 Kaluston ulkopuolisen energiatietojen keruujärjestelmän on tuettava kaikkia tietojen vaihtoa koskevia vaatimuksia, jotka määritellään LOC & PAS YTE:n 4.2.8.2.8.4 kohdassa ja standardin EN 50463–4:2017 kohdissa 4.3.6 ja 4.3.7.”

                     (6)

                     Korvataan 5.2.1.6 kohdan otsikko seuraavasti:
                     ”5.2.1.6
                           Seisontavirta (ainoastaan tasavirtajärjestelmät)”.

                     (7)

                     Korvataan 6.1.4.2 kohdan otsikko seuraavasti:
                     ”6.1.4.2
                           Seisontavirran arviointi (ainoastaan tasavirtajärjestelmät)”.

                     (8)

                     Korvataan 6.1.5 c kohdan c alakohta seuraavasti:

                                 ”c)

                                 jatkuva nimellisvirta;”

                     (9)

                     Korvataan 7.2.4 kohta seuraavasti:

                                 ”7.2.4

                                 Jäsenvaltioiden on varmistettava, että koottuja energialaskutustietoja tämän YTE:n 4.2.17 kohdan mukaisesti vaihtamaan kykenevä kaluston ulkopuolinen energiatietojen keruujärjestelmä otetaan käyttöön 1 päivään tammikuuta 2022 mennessä.”

                     (10)

                     Korvataan 7.3.1 d kohdan d alakohta seuraavasti:

                                 ”d)

                                 Nykyinen osajärjestelmä voi mahdollistaa YTE:n mukaisten kalustoyksiköiden liikennöinnin siten, että direktiivin 2008/57/EY olennaiset vaatimukset täyttyvät. Menettelyn, jolla osoitetaan, missä määrin YTE:n perusparametreja on noudatettu, on oltava komission suosituksen 2014/881/EU (*1) mukainen.

                        (*1)  Komission suositus 2014/881/EU, annettu 18 päivänä marraskuuta 2014, yhteentoimivuuden teknisten eritelmien perusparametrien noudattamistason todentamismenettelystä olemassa olevilla radoilla (EUVL L 356, 12.12.2014, s. 520).”"

                     (11)

                     Korvataan 7.3.4 kohta seuraavasti:

                                 ”7.3.4

                                 Menettelyn, jolla osoitetaan, missä määrin nykyinen rata noudattaa tämän YTE:n perusparametreja, on oltava suosituksen 2014/881/EU mukainen.”

                     (12)

                     Poistetaan 7.4.2.11 kohta.

                     (13)

                     Korvataan lisäyksessä D olevan D.1.1.4 kohdan kuva D.1 seuraavalla kuvalla:
                     ”Kuva D.1

                        Virroittimen mekaaniset ulottumat

                        ”

                     (14)

                     Lisätään lisäyksessä E olevaan taulukkoon E.1 rivit 9 ja 10 seuraavasti:

                                 ”9

                                 EN 50463–3

                                 Rautatiesovellukset – Junan energiamittaus – Osa 3: Tietojen käsittely

                                 2017

                                 Kaluston ulkopuolinen energiatietojen keruujärjestelmä (4.2.17)

                                 10

                                 EN 50463–4

                                 Rautatiesovellukset – Junan energiamittaus – Osa 4: Tiedonsiirto

                                 2017

                                 Kaluston ulkopuolinen energiatietojen keruujärjestelmä (4.2.17)”

                     (15)

                     Korvataan lisäyksen F teksti ilmaisulla ”Tarkoituksellisesti poistettu”.

                     (16)

                     Poistetaan lisäyksessä G olevassa sanastotaulukossa G.1 rivi ”Eristin”.

         LIITE II
         Muutetaan asetuksen (EU) N:o 1302/2014 liite seuraavasti:

                     1)

                     Korvataan luvun 4 ”Liikkuvan kaluston osajärjestelmän kuvaus” 4.2.8.2.8 lauseke ”Kalustoyksikössä oleva energianmittausjärjestelmä” seuraavasti:
                     ”4.2.8.2.8   Kalustoyksikössä oleva energianmittausjärjestelmä
                     4.2.8.2.8.1   Yleistä

                                 (1)

                                 Kalustoyksikössä oleva energianmittausjärjestelmä on järjestelmä, jolla mitataan sähkökäyttöisen yksikön ajojohtimesta ottaman tai (hyötyjarrutuksessa) siihen palauttaman pätö- ja loisenergian määrää.

                                 (2)

                                 Energianmittausjärjestelmässä on oltava vähintään seuraavat toiminnot: 4.2.8.2.8.2 lausekkeen mukainen energianmittaustoiminto, 4.2.8.2.8.3 lausekkeen mukainen tietojenkäsittelyjärjestelmä.

                                 (3)

                                 Kootut energialaskutustietokokonaisuudet lähetetään soveltuvalla tiedonsiirtojärjestelmällä junan ulkopuolella sijaitsevaan tiedonkeruujärjestelmään. Energianmittausjärjestelmän ja tiedonkeruujärjestelmän välisten liitäntäprotokollien ja siirretyn tiedon muodon on täytettävä 4.2.8.2.8.4 kohdassa asetetut vaatimukset.

                                 (4)

                                 Tämä järjestelmä soveltuu laskutustarkoituksiin; tästä järjestelmästä saatavat 4.2.8.2.8.3 kohdan 4 alakohdassa määritellyt tietokokonaisuudet on hyväksyttävä laskutusta varten kaikissa jäsenvaltioissa.

                                 (5)

                                 Energianmittausjärjestelmän nimellisvirran ja -jännitteen on oltava yhteensopivat sähköyksikön vastaavien arvojen kanssa; järjestelmän on toimittava asianmukaisesti vaihdoissa useiden radan virransyöttöjärjestelmien välillä.

                                 (6)

                                 Energianmittausjärjestelmään tallennettavat tiedot on suojattava virransyötön katkeamiselta ja energianmittausjärjestelmä on suojattava luvattomalta pääsyltä.

                                 (7)

                                 Kalustoyksikköön sijoitettu paikannustoiminto, joka antaa ulkoisesta lähteestä peräisin olevat paikannustiedot tietojenkäsittelyjärjestelmälle, vaaditaan verkoissa, joissa tällainen toiminto on tarpeen ainoastaan laskutusta varten. Joka tapauksessa energianmittausjärjestelmässä on voitava käyttää yhteensopivaa paikannustoimintoa. Jos käytössä on paikannustoiminto, sen on täytettävä vaatimukset, jotka vahvistetaan lisäyksen J-1 kohdassa 116.

                                 (8)

                                 Energianmittausjärjestelmän asennus, sen kalustoyksikköön sijoitettu paikannustoiminto, kuvaus kalustoyksikön ja ratapihan välisestä viestinnästä ja metrologinen tarkastus, energianmittausjärjestelmän tarkkuusluokka mukaan lukien, on kirjattava tämän YTE:n 4.2.12.2 lausekkeessa kuvattuihin teknisiin asiakirjoihin.

                                 (9)

                                 Tämän YTE:n 4.2.12.3 lausekkeessa kuvattujen kunnossapitoasiakirjojen on käsitettävä kaikki säännölliset tarkastusmenettelyt, jotta energianmittausjärjestelmän varmistetaan yltävän siltä vaadittuun tarkkuuteen koko sen käyttöiän ajan.

                           4.2.8.2.8.2   Energianmittaustoiminto

                                 (1)

                                 Energianmittaustoiminnon on varmistettava jännitteen ja virran mittaaminen, energian kulutuksen laskeminen ja energiatietojen tuottaminen.

                                 (2)

                                 Energianmittaustoiminnon tuottamilla energiatiedoilla on viiden minuutin pituinen aikareferenssijakso, joka määritetään koordinoidun yleisajan (UTC) mukaan kunkin aikareferenssijakson lopussa; aikareferenssijakso alkaa aikaleimasta 00:00:00. Lyhyempää mittausjaksoa voidaan käyttää, jos tiedot voidaan koota kalustoyksikköön vastaamaan viiden minuutin pituista referenssijaksoa.

                                 (3)

                                 Energianmittaustoiminnon tarkkuuden on pätöenergiamittauksen osalta oltava lisäyksen J-1 kohdassa 117 tarkoitetun eritelmän 4.2.3.1–4.2.3.4 lausekkeen mukainen.

                                 (4)

                                 Jokaisesta laitteesta, jossa on vähintään yksi energianmittaustoiminto, on käytävä ilmi metrologinen tarkastus ja sen tarkkuusluokka lisäyksen J-1 kohdassa 117 tarkoitetun eritelmän 4.3.3.4, 4.3.4.3 ja 4.4.4.2 lausekkeessa tarkoitetussa eritelmässä määriteltyjen luokkien mukaisesti.

                                 (5)

                                 Tarkkuuden vaatimustenmukaisuuden arviointi määritetään 6.2.3.19a lausekkeessa.

                           4.2.8.2.8.3   Tietojenkäsittelyjärjestelmä

                                 (1)

                                 Tietojenkäsittelyjärjestelmän on varmistettava koottujen energialaskutustietokokonaisuuksien tuottaminen energialaskutusta varten yhdistämällä energianmittaustoiminnosta saatavat tiedot aikatietoihin ja tarvittaessa maantieteellisiin sijaintitietoihin ja tallennettava ne valmiina lähetettäviksi tiedonsiirtojärjestelmällä junan ulkopuolella sijaitsevaan tietoja keräävään järjestelmään.

                                 (2)

                                 Tietojenkäsittelyjärjestelmän on koottava tiedot niitä korruptoimatta ja siinä on oltava riittävä muistikapasiteetti koottujen tietojen säilyttämiseksi vähintään 60 vuorokauden ajan jatkuvassa käytössä. Käytettävän aikareferenssin on oltava sama kuin energianmittaustoiminnossa.

                                 (3)

                                 Tietojenkäsittelyjärjestelmää on oltava mahdollista tutkia paikallisesti junassa auditointia ja tietojen pelastusta varten.

                                 (4)

                                 Tietojenkäsittelyjärjestelmän on tuotettava kootut energialaskutustietokokonaisuudet yhdistämällä seuraavat tiedot kultakin aikareferenssijaksolta:

                                             —

                                             energianmittausjärjestelmän yksilöllinen kulutuspaikkatunniste (CPID) sellaisena kuin se määritellään lisäyksen J-1 kohdassa 118 tarkoitetussa eritelmässä;

                                             —

                                             kunkin jakson päättymishetki muodossa vuosi, kuukausi, päivä, tunti, minuutti ja sekunti;

                                             —

                                             paikannustiedot kunkin jakson lopussa;

                                             —

                                             käytetty/regeneroitu pätö- ja loisenergia (jos se tulee kyseeseen) ilmaistuna wattitunteina (pätöenergia) ja varh:eina (loisenergia) tai niiden desimaalikertoimina.

                                 (5)

                                 Tietojenkäsittelyjärjestelmän tuottamien tietojen kokoamista ja käsittelyä koskeva vaatimustenmukaisuuden arviointi esitetään 6.2.3.19a lausekkeessa.

                           4.2.8.2.8.4   Energianmittausjärjestelmän ja tiedonkeruujärjestelmän väliset liitäntäprotokollat ja siirretyn tiedon muoto
                     Tietojen vaihdon energianmittausjärjestelmän ja tiedonkeruujärjestelmän välillä on täytettävä seuraavat vaatimukset:

                                 —

                                 Energianmittausjärjestelmän sovelluskohtaisten palvelujen (palvelukerroksen) on oltava lisäyksen J-1 kohdassa 119 tarkoitetun eritelmän 4.3.3.1 lausekkeen mukainen.

                                 —

                                 Sovelluskohtaisten palvelujen käyttöoikeuksien on oltava lisäyksen J-1 kohdassa 119 tarkoitetun eritelmän 4.3.3.3 lausekkeen mukainen.

                                 —

                                 Sovelluskohtaisten palvelujen rakenteen (datakerroksen) on oltava lisäyksen J-1 kohdassa 119 tarkoitetun eritelmän 4.3.4 lausekkeessa määritellyn XML-skeeman mukainen.

                                 —

                                 Sovelluskohtaisia palveluja tukevassa viestimekanismissa (viestikerroksessa) on käytettävä lisäyksen J-1 kohdassa 119 tarkoitetun eritelmän 4.3.5 lausekkeen mukaisia menetelmiä ja XML-skeemaa.

                                 —

                                 Viestimekanismia tukevien sovellusten yhteyskäytäntöjen on oltava lisäyksen J-1 kohdassa 119 tarkoitetun eritelmän 4.3.6 lausekkeen mukainen.

                                 —

                                 Energianmittausjärjestelmässä on käytettävä vähintään yhtä lisäyksen J-1 kohdassa 119 tarkoitetun eritelmän 4.3.7 lausekkeessa olevista viestintäarkkitehtuureista.”

                     2)

                     Korvataan luvun 4 ”Liikkuvan kaluston osajärjestelmän kuvaus” 4.2.12.2 kohdan 14 alakohta seuraavasti:

                                 ”14)

                                 Kalustoyksikössä olevan energianmittausjärjestelmän ja sen kalustoyksikköön sijoitetun paikannustoiminnon (valinnainen) asennus 4.2.8.2.8 lausekkeessa edellytetysti. Kuvaus kalustoyksikön ja ratapihan välisestä viestinnästä ja metrologisista tarkastuksista, myös jännitteenmittauksen, virranmittauksen ja energianlaskemisen tarkkuusluokkiin liittyvät toiminnot”;

                     3)

                     Lisätään 6 lukuun ”Vaatimustenmukaisuuden tai käyttöönsoveltuvuuden arviointi ja EY-tarkastus” lauseke seuraavasti 6.2.3.19 lausekkeen alapuolelle:
                     ”6.2.3.19a   Kalustoyksikössä oleva energianmittausjärjestelmä (4.2.8.2.8 lauseke)
                     (1)   Energianmittaustoiminto
                     Kunkin sellaisen laitteen tarkkuus, jossa on vähintään yksi energianmittaustoiminto, on arvioitava testaamalla kukin toiminto referenssioloissa käyttämällä lisäyksen J-1 kohdassa 117 tarkoitetun eritelmän 5.4.3.4.1, 5.4.3.4.2 ja 5.4.4.3.1 lausekkeessa kuvattua asianmukaista menetelmää. Testauksen aikaisen syöttömäärän ja tehokertoimien on vastattava lisäyksen J-1 kohdassa 117 tarkoitetun eritelmän taulukossa 3 esitettyjä arvoja.
                     Lämpötilan vaikutukset sellaisen laitteen tarkkuuteen, jossa on vähintään yksi energiamittaustoiminto, on arvioitava testaamalla kukin toiminto referenssioloissa (lämpötilaa lukuun ottamatta) käyttämällä lisäyksen J-1 kohdassa 117 tarkoitetun eritelmän 5.4.3.4.3.1 ja 5.4.4.3.2.1 lausekkeessa kuvattua asianmukaista menetelmää.
                     Kunkin sellaisen laitteen keskilämpötilakerroin, jossa on vähintään yksi energianmittaustoiminto, on arvioitava testaamalla kukin toiminto referenssioloissa (lämpötilaa lukuun ottamatta) käyttämällä lisäyksen J-1 kohdassa 120 tarkoitetun eritelmän 5.4.3.4.3.2 ja 5.4.4.3.2.2 lausekkeessa kuvattua asianmukaista menetelmää.
                     (2)   Tietojenkäsittelyjärjestelmä
                     Tietojenkäsittelyjärjestelmään sisältyvien tietojen keräämistä ja käsittelyä on arvioitava testaamalla käyttäen lisäyksen J-1 kohdassa 121 tarkoitetussa eritelmässä kuvattua menetelmää.
                     (3)   Kalustoyksikössä oleva energianmittausjärjestelmä
                     Energianmittausjärjestelmä on arvioitava testaamalla lisäyksen J-1 kohdassa 122 tarkoitetussa eritelmässä kuvatun mukaisesti.”

                     4)

                     Lisätään 7 lukuun ”Täytäntöönpano” lauseke seuraavasti 7.1.1.4 lausekkeen alapuolelle:
                     ”7.1.1.4a   Kalustoyksikössä olevan energianmittausjärjestelmän vaatimuksia koskeva siirtymätoimenpide
                     Edellä 4.2.8.2.8 kohdassa vahvistetut vaatimukset eivät 1 päivänä tammikuuta 2022 päättyvän siirtymäkauden ajan ole pakollisia hankkeissa, jotka 14 päivänä kesäkuuta 2018 ovat pitkälle edenneitä hankkeita, toteuttamisvaiheessa olevia sopimuksia tai tämän YTE:n lausekkeessa 7.1.1.2 määriteltyä olemassa olevan rakenteen mukaista liikkuvaa kalustoa.
                     Kun 4.2.8.2.8.4 kohdassa vahvistettuja vaatimuksia ei sovelleta, sovelletaan liitäntäprotokolliin ja siirretyn tiedon muotoon liittyvää eritelmää koskevia kansallisia sääntöjä ja teknisissä asiakirjoissa on esitettävä kuvaus kalustoyksikön ja ratapihan välisestä viestinnästä.”

                     5)

                     Korvataan 7 luvun jäljessä olevassa luettelossa ”LISÄYKSET” teksti ”Lisäys D Energiamittari” tekstillä ”Lisäys D Tarkoituksellisesti poistettu”.

                     6)

                     Korvataan lisäyksen D teksti ilmaisulla ”Tarkoituksellisesti poistettu”.

                     7)

                     Poistetaan lisäyksessä I ”Seikat, joille ei ole käytettävissä teknistä eritelmää (avoimet kohdat)” olevasta toisesta taulukosta seuraava rivi:

                                 ”Kalustoyksikköön sijoitettu energianmittaus-järjestelmä

                                 4.2.8.2.8 & Liite D

                                 Kalustoyksikön ja ratapihan välinen viestintä: liitäntäprotokolliin ja siirretyn tiedon muotoon liittyvä eritelmä

                                 Teknisissä asiakirjoissa on esitettävä kuvaus kalustoyksikön ja ratapihan välisestä viestinnästä.
                                 On käytettävä standardisarjaa EN 61375–2-6.”

                     8)

                     Korvataan lisäyksessä J-1 ”Standardit ja normatiiviset asiakirjat” 103, 104 ja 105 kohta seuraavilla kohdilla:

                                 ”103

                                 EI KÄYTÖSSÄ

                                 104

                                 EI KÄYTÖSSÄ

                                 105

                                 EI KÄYTÖSSÄ”

                     9)

                     Lisätään lisäykseen J-1 ”Standardit ja normatiiviset asiakirjat” seuraavat kohdat:

                                 ”106

                                 EI KÄYTÖSSÄ

                                 107

                                 EI KÄYTÖSSÄ

                                 108

                                 EI KÄYTÖSSÄ

                                 109

                                 EI KÄYTÖSSÄ

                                 110

                                 EI KÄYTÖSSÄ

                                 111

                                 EI KÄYTÖSSÄ

                                 112

                                 EI KÄYTÖSSÄ

                                 113

                                 EI KÄYTÖSSÄ

                                 114

                                 EI KÄYTÖSSÄ

                                 115

                                 EI KÄYTÖSSÄ

                                 116

                                 Kalustoyksikköön sijoitettu paikannustoiminto – vaatimukset

                                 4.2.8.2.8.1

                                 EN 50463–3:2017

                                 4.4

                                 117

                                 Energianmittaustoiminnon tarkkuus pätöenergiamittauksessa:

                                             Vaatimukset

                                             Luokkanimitykset

                                             Arviointimenetelmät

                                 4.2.8.2.8.2
                                 6.2.3.19a

                                 EN 50463–2:2017

                                 4.2.3.1, 4.2.3.2, 4.2.3.3 ja 4.2.3.4
                                 4.3.3.4, 4.3.4.3 ja 4.4.4.2
                                 5.4.3.4.1, 5.4.3.4.2, 5.4.4.3.1, taulukko 3, 5.4.3.4.3.1 ja 5.4.4.3.2.1

                                 118

                                 Energianmittaustoiminto: yksilöllinen kulutuspaikkatunniste – määritelmä

                                 4.2.8.2.8.3

                                 EN 50463–1:2017

                                 4.2.5.2

                                 119

                                 Kalustoyksikössä olevan energianmittausjärjestelmän ja junan ulkopuolella sijaitsevan tiedonkeruujärjestelmän väliset liitäntäprotokollat – vaatimukset

                                 4.2.8.2.8.4

                                 EN 50463–4:2017

                                 4.3.3.1, 4.3.3.3, 4.3.4, 4.3.5, 4.3.6 ja 4.3.7

                                 120

                                 Energianmittaustoiminto: kunkin laitteen keskilämpötilakerroin – arviointimenetelmät

                                 6.2.3.19a

                                 EN 50463–2:2017

                                 5.4.3.4.3.2 ja 5.4.4.3.2.2

                                 121

                                 Tietojenkäsittelyjärjestelmään sisältyvien tietojen kerääminen ja käsittely – arviointimenetelmät

                                 6.2.3.19a

                                 EN 50463–3:2017

                                 5.4.8.3, 5.4.8.5 ja 5.4.8.6

                                 122

                                 Kalustoyksikössä oleva energianmittausjärjestelmä – testit

                                 6.2.3.19a

                                 EN 50463–5:2017

                                 5.3.3 ja 5.5.4”


title: Komission täytäntöönpanoasetus (EU) 2018/866, annettu 13 päivänä kesäkuuta 2018, suorien tukien mukauttamisasteesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2018 osalta

text:
               14.6.2018

               FI

               Euroopan unionin virallinen lehti

               L 149/1

         KOMISSION TÄYTÄNTÖÖNPANOASETUS (EU) 2018/866,
   annettu 13 päivänä kesäkuuta 2018,
   suorien tukien mukauttamisasteesta Euroopan parlamentin ja neuvoston asetuksen (EU) N:o 1306/2013 nojalla kalenterivuoden 2018 osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 26 artiklan 3 kohdan,
   on kuullut maatalousrahastojen komiteaa,
   sekä katsoo seuraavaa:

               (1)

               Asetuksen (EU) N:o 1306/2013 25 artiklan mukaan on muodostettava varaus, josta on tarkoitus tarjota maatalousalalle lisätukea maataloustuotteiden tuotantoon tai jakeluun vaikuttavissa merkittävissä kriiseissä, tekemällä kunkin vuoden alussa suoriin tukiin vähennys mainitun asetuksen 26 artiklassa tarkoitetun rahoituskurimenetelmän avulla.

               (2)

               Asetuksen (EU) N:o 1306/2013 26 artiklan 1 kohdassa säädetään, että sen varmistamiseksi, että markkinoihin liittyvien menojen ja suorien tukien rahoittamiseksi neuvoston asetuksessa (EU, Euratom) N:o 1311/2013 (2) vahvistettuja vuotuisia enimmäismääriä noudatetaan, on määrättävä mukautusaste, jota sovelletaan suoriin tukiin, jos asianomaisen enimmäismäärän puitteissa rahoitettavia toimenpiteitä koskevat rahoitusennusteet osoittavat jonkin varainhoitovuoden osalta, että vuotuiset enimmäismäärät tulevat ylittymään.

               (3)

               Komission tekemään vuoden 2019 talousarvioesitykseen sisällytetyn maatalousalan kriisivarauksen määrä on 468,7 miljoonaa euroa käypinä hintoina. Tämän määrän kattamiseksi olisi kalenterivuoden 2018 osalta sovellettava rahoituskurimenetelmää suoriin tukiin tukijärjestelmissä, jotka luetellaan Euroopan parlamentin ja neuvoston asetuksen (EU) N:o 1307/2013 (3) liitteessä I.

               (4)

               Komission tekemässä vuoden 2019 talousarvioesityksessä suorien tukien ja markkinoihin liittyvien menojen osalta vahvistetut ennusteet osoittavat, ettei rahoituskurin lisäsoveltamiseen ole tarvetta.

               (5)

               Asetuksen (EU) N:o 1306/2013 26 artiklan 3 kohdan mukaisesti mukautusaste olisi vahvistettava viimeistään sen kalenterivuoden kesäkuun 30 päivänä, jota kyseinen mukautusaste koskee.

               (6)

               Pääsääntöisesti viljelijälle, joka jättää suoria tukia koskevan tukihakemuksen tietylle kalenterivuodelle N, maksetaan tuet tiettynä varainhoitovuodelle N + 1 sijoittuvana maksamisajanjaksona. Jäsenvaltiot voivat kuitenkin suorittaa viljelijöille maksuja kyseisen maksamisajanjakson päätyttyä tietyin rajoituksin. Tällaisia maksuja voidaan suorittaa seuraavana varainhoitovuonna. Kun rahoituskuria sovelletaan tiettyyn kalenterivuoteen, mukautusastetta ei tulisi soveltaa maksuihin, joita koskevat tukihakemukset on jätetty muina kalenterivuosina kuin kalenterivuonna, johon rahoituskuria sovelletaan. Viljelijöiden tasavertaisen kohtelun varmistamiseksi on sen vuoksi aiheellista säätää, että mukautusastetta sovelletaan ainoastaan maksuihin, joista on jätetty tukihakemus sinä kalenterivuonna, johon rahoituskuria sovelletaan, riippumatta siitä, milloin maksu viljelijälle suoritetaan.

               (7)

               Asetuksen (EU) N:o 1307/2013 8 artiklan 1 kohdassa säädetään, että asetuksen (EU) N:o 1306/2013 26 artiklan mukaisesti vahvistettua suoriin tukiin sovellettavaa mukautusastetta sovelletaan ainoastaan yli 2 000 euron suuruisiin suoriin tukiin, jotka myönnetään viljelijöille vastaavana kalenterivuonna. Lisäksi asetuksen (EU) N:o 1307/2013 8 artiklan 2 kohdassa säädetään, että suorien tukien asteittaisen käyttöönoton seurauksena mukautusastetta sovelletaan Kroatiaan vasta 1 päivästä tammikuuta 2022. Tässä asetuksessa vahvistettua mukautusastetta ei näin ollen tulisi soveltaa viljelijöille kyseisessä jäsenvaltiossa maksettaviin tukiin,

         ON HYVÄKSYNYT TÄMÄN ASETUKSEN:
   1 artikla
   1.   Mukautusasteen vahvistamiseksi asetuksen (EU) N:o 1306/2013 25 ja 26 artiklan ja asetuksen (EU) N:o 1307/2013 8 artiklan 1 kohdan mukaisesti sellaisten asetuksen (EU) N:o 1307/2013 liitteessä I luetelluissa tukijärjestelmissä viljelijöille myönnettävien suorien tukien määriä, jotka ylittävät 2 000 euroa ja joista on jätetty tukihakemus kalenterivuoden 2018 osalta, alennetaan 1,422184 prosentin mukautusasteella.
   2.   Edellä 1 kohdassa säädettyä vähennystä ei sovelleta Kroatiaan.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä kesäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 549.

      (2)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

      (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).


title: Neuvoston täytäntöönpanoasetus (EU) 2018/870, annettu 14 päivänä kesäkuuta 2018, Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 1 kohdan täytäntöönpanosta

text:
               15.6.2018

               FI

               Euroopan unionin virallinen lehti

               L 152/1

         NEUVOSTON TÄYTÄNTÖÖNPANOASETUS (EU) 2018/870,
   annettu 14 päivänä kesäkuuta 2018,
   Libyan tilanteen johdosta määrättävistä rajoittavista toimenpiteistä annetun asetuksen (EU) 2016/44 21 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (1) ja erityisesti sen 21 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 18 päivänä tammikuuta 2016 asetuksen (EU) 2016/44.

               (2)

               Yhdistyneiden kansakuntien turvallisuusneuvoston päätöslauselman 1970 (2011) nojalla perustettu Yhdistyneiden kansakuntien turvallisuusneuvoston komitea lisäsi 7 päivänä kesäkuuta 2018 kuusi henkilöä luetteloon henkilöistä ja yhteisöistä, joihin kohdistetaan rajoittavia toimenpiteitä.

               (3)

               Asetuksen (EU) 2016/44 liite II olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2016/44 liite II tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä kesäkuuta 2018.

            Neuvoston puolesta

            Puheenjohtaja

         E. ZAHARIEVA

      (1)  EUVL L 12, 19.1.2016, s. 1.

      LIITE
      Lisätään asetuksen (EU) 2016/44 liitteessä II olevaan luetteloon seuraavat henkilöt:

                  21.

                     Nimi: 1: Ermias 2: Ghermay 3: ei saatavilla 4: ei saatavilla

                     Arvo: ei saatavilla Asema: Kansainvälisen salakuljetusverkoston johtaja Syntymäaika: Noin (35–45-vuotias) Syntymäpaikka: (mahdollisesti Asmara, Eritrea) Hyvälaatuinen alias: ei saatavilla Huonolaatuinen alias: a) Ermies Ghermay b) Ermias Ghirmay Kansalaisuus: Eritrea Passin nro: ei saatavilla Henkilötunnus: ei saatavilla Osoite: (tiedossa oleva: Tripoli, Tarig sure no. 51, todennäköisesti muuttanut Sabrathaan vuonna 2015.) Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                  Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.

                     Lisätiedot

                  Ermias Ghermaysta on runsaasti tietoa useissa luotettavissa lähteissä, rikostutkinnat mukaan lukien, ja häntä pidetään yhtenä Saharan eteläpuolisen Afrikan tärkeimmistä toimijoista Libyassa muuttajien salakuljetuksen alalla. Ermias Ghermay johtaa kansainvälistä verkostoa, joka on vastuussa kymmeniintuhansiin muuttajiin liittyvästä ihmiskaupasta ja muuttajien salakuljetuksesta lähinnä Afrikan sarvesta Libyan rannikolle ja sieltä eteenpäin kohdemaihin Euroopassa ja Yhdysvaltoihin. Hänellä on käytössään aseistettuja miehiä sekä varastoja ja säilöönottoleirejä, joilla raportoidaan muuttajiin kohdistuvista vakavista ihmisoikeusrikkomuksista. Hän tekee tiivistä yhteistyötä Libyan salakuljetusverkostojen (esim. Abu-Qarin) kanssa, ja häntä pidetään niiden ”itäisenä toimitusketjuna”. Hänen verkostonsa yltää Sudanista Libyan rannikolle ja Eurooppaan (Italiaan, Ranskaan, Saksaan, Alankomaihin, Ruotsiin ja Yhdistyneeseen kuningaskuntaan) sekä Yhdysvaltoihin. Ghermayn hallinnassa on Libyan luoteisrannikolla sijaitsevia yksityisiä säilöönottoleirejä, joilla muuttajia pidetään ja joilla on tapahtunut vakavia muuttajiin kohdistuneita ihmisoikeusrikkomuksia. Näiltä leireiltä muuttajat kuljetetaan Sabrathaan tai Zawiyaan. Viime vuosina Ghermay on järjestänyt lukemattomia vaarallisia merimatkoja ja saattanut muuttajia (mukaan lukien useita alaikäisiä) hengenvaaraan. Palermon tuomioistuin Italiassa antoi Ermias Ghermaysta vuonna 2015 pidätysmääräyksiä, jotka liittyivät tuhansien muuttajien salakuljetukseen epäinhimillisissä olosuhteissa, mukaan lukien 13. lokakuuta 2013 Lampedusan lähistöllä tapahtunut haaksirikko, jossa 266 henkilöä kuoli.

                  22.

                     Nimi: 1: Fitiwi 2: Abdelrazak 3: ei saatavilla 4: ei saatavilla

                     Arvo: ei saatavilla Asema: Kansainvälisen salakuljetusverkoston johtaja Syntymäaika: Noin (30–35-vuotias) Syntymäpaikka: Massaua, Eritrea Hyvälaatuinen alias: ei saatavilla Huonolaatuinen alias: Fitwi Esmail Abdelrazak Kansalaisuus: Eritrea Passin nro: ei saatavilla Henkilötunnus: ei saatavilla Osoite: ei saatavilla Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                  Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.

                     Lisätiedot

                  Fitiwi Abdelrazak johtaa kansainvälistä verkostoa, joka on vastuussa kymmeniintuhansiin muuttajiin liittyvästä ihmiskaupasta ja muuttajien salakuljetuksesta lähinnä Afrikan sarvesta Libyan rannikolle ja sieltä eteenpäin kohdemaihin Euroopassa ja Yhdysvaltoihin. Fitiwi Abdelrazak on todettu avoimissa lähteissä ja useissa rikostutkinnoissa yhdeksi tärkeimmistä toimijoista, jotka ovat vastuussa lukuisten muuttajien riistosta ja hyväksikäytöstä Libyassa. Abdelrazakilla on laajat yhteydet Libyan salakuljetusverkostoihin, ja hän on kerännyt valtavan omaisuuden muuttajien salakuljetuksella. Hänellä on käytössään aseistettuja miehiä sekä varastoja ja säilöönottoleirejä, joilla tapahtuu vakavia ihmisoikeusrikkomuksia. Hänen verkostonsa muodostuu soluista, jotka ulottuvat Sudanista, Libyasta ja Italiasta muuttajien kohdemaihin. Muuttajia myös ostetaan hänen leireilleen muilta tahoilta, kuten muista paikallisista säilöönottolaitoksista. Näiltä leireiltä muuttajat kuljetetaan Libyan rannikolle. Abdelrazak on järjestänyt lukemattomia vaarallisia merimatkoja ja saattanut muuttajia (mukaan lukien alaikäisiä) hengenvaaraan. Abdelrazak on liitetty ainakin kahteen haaksirikkoon, joiden seuraukset olivat kohtalokkaita, vuoden 2014 huhtikuun ja heinäkuun välillä.

                  23.

                     Nimi: 1: Ahmad 2: Oumar 3: al-Dabbashi 4: ei saatavilla

                     Arvo: ei saatavilla Asema: Anas al-Dabbashin puolisotilaallisten joukkojen komentaja, kansainvälisen salakuljetusverkoston johtaja Syntymäaika: Noin (30-vuotias) Syntymäpaikka: (mahdollisesti Sabratha, Talilin alue) Hyvälaatuinen alias: ei saatavilla Huonolaatuinen alias: a) Al-Dabachi b) Al Ammu c) The Uncle d) Al-Ahwal Kansalaisuus: Libya Passin nro: ei saatavilla Henkilötunnus: ei saatavilla Osoite: a) Garabulli, Libya b) Zawiya, Libya Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                  Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.

                     Lisätiedot

                  Ahmad al-Dabbashi on Anas al-Dabbashin puolisotilaallisten joukkojen komentaja, joka toimi aikaisemmin Sabrathan ja Melitan välisellä rannikkoalueella. Al-Dabbashi on merkittävä johtaja muuttajien salakuljetukseen liittyvässä laittomassa toiminnassa. Al-Dabbashin klaani ja puolisotilaalliset joukot pitävät myös yllä suhteita terroristeihin ja väkivaltaisiin ääriryhmiin. Al-Dabbashi on tällä hetkellä aktiivinen Zawiyan ympäristössä sen jälkeen, kun hänellä oli lokakuussa 2017 väkivaltaisia yhteenottoja rannikkoalueella muiden puolisotilaallisten joukkojen ja kilpailevien salakuljetusorganisaatioiden kanssa. Näissä yhteenotoissa kuoli yli 30 henkilöä, joukossa siviilejä. Jouduttuaan häädetyksi Ahmad al-Dabbashi vannoi julkisesti 4. joulukuuta 2017 palaavansa Sabrathaan asein ja voimakeinoin. On paljon näyttöä siitä, että al-Dabbashin puolisotilaalliset joukot ovat suoraan osallistuneet ihmiskauppaan ja muuttajien salakuljetukseen ja että näiden joukkojen hallinnassa on muuttajien lähtöalueita, leirejä, turvataloja ja veneitä. Tiedot tukevat johtopäätöstä, että Al-Dabbashi on pitänyt muuttajia (mukaan lukien alaikäisiä) ankarissa ja joissain tapauksissa hengenvaarallisissa oloissa maalla ja merellä. Sabrathassa al-Dabbashin puolisotilaallisten joukkojen ja muiden vastaavanlaisten joukkojen väkivaltaisten yhteenottojen jälkeen löydettiin tuhansia muuttajia (monen tila oli vakava), joista suurinta osaa oli pidetty Anas al-Dabbashin marttyyrien prikaatin ja al-Ghulin puolisotilaallisten joukkojen keskuksissa. Al-Dabbashin klaanilla ja siihen yhteydessä olevilla Anas al-Dabbashin puolisotilaallisilla joukoilla on pitkäaikaiset suhteet Levantin islamilaiseen valtioon (ISIL) ja sen liittolaisiin. Useita ISILin toimijoita on ollut niiden riveissä, mukaan lukien ISILin Sabrathan ”kalifi” Abdallah al-Dabbashi. Al-Dabbashin on myös väitetty osallistuneen heinäkuussa 2017 toteutetun Sami Khalifa al-Gharablin murhan järjestämiseen. Sabrathan kunnanvaltuusto oli nimittänyt Al-Gharablin johtamaan muuttajien salakuljetusoperaatioiden torjuntaa. Al-Dabbashin toiminta on osaltaan lisännyt suuresti väkivaltaa ja turvattomuutta Libyan länsiosassa ja uhkaa rauhaa ja turvallisuutta Libyassa ja naapurimaissa.

                  24.

                     Nimi: 1: MUS'AB 2: ABU-QARIN 3: ei saatavilla 4: ei saatavilla

                     Arvo: ei saatavilla Asema: Kansainvälisen salakuljetusverkoston johtaja Syntymäaika:19.1.1983Syntymäpaikka: Sabratha, Libya Hyvälaatuinen alias: ei saatavilla Huonolaatuinen alias: a) ABU-AL QASSIM OMAR Musab Boukrin b) The Doctor c) Al-Grein Kansalaisuus: Libya Passin nro: a) 782633, myönnetty 31.5.2005b) 540794, myönnetty 12.1.2008Henkilötunnus: ei saatavilla Osoite: ei saatavilla Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                  Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.

                     Lisätiedot

                  Mus'ab Abu-Qarinia pidetään ihmiskaupan ja muuttajien salakuljetuksen alalla keskeisenä tekijänä Sabrathan alueella, mutta hän toimii myös Zawiyassa ja Garibullissa. Hänen kansainvälinen verkostonsa kattaa Libyan, kohdemaat Euroopassa, Saharan eteläpuoliset maat, joista muuttajia houkutellaan, sekä rahoituksen alalla arabimaat. Luotettavat lähteet ovat osoittaneet hänen tehneen salaisen sopimuksen ihmiskaupasta ja muuttajien salakuljetuksesta Ermias Ghermayn kanssa, joka hoitaa Abu-Qarinin puolesta ”itäistä toimitusketjua”. On näyttöä siitä, että Abu-Qarin on pitänyt yllä suhteita muihin salakuljetusbisneksessä toimiviin henkilöihin, etenkin Zawiyassa toimivaan Mohammed Kachlafiin (serkku ja al-Nasr-prikaatin johtaja, myös ehdotettu luetteloon). Abu-Qarinin entinen rikoskumppani, joka nyt tekee yhteistyötä Libyan viranomaisten kanssa, väittää, että Abu-Qarin järjesti pelkästään vuonna 2015 merenylityksen yli 45 000 ihmiselle saattaen muuttajia (mukaan lukien alaikäisiä) hengenvaaraan. Abu-Qarin järjesti 18. huhtikuuta 2015 merimatkan, joka päättyi Sisiliansalmessa haaksirikkoon, jossa kuoli 800 henkilöä. Muun muassa YK:n asiantuntijapaneelin todisteiden mukaan hän on vastuussa muuttajien pitämisestä ankarissa oloissa esimerkiksi Tripolissa lähellä al-Wadin aluetta ja rannikolla sijaitsevissa kohteissa lähellä Sabrathaa. Abu-Qarinilla oli läheiset suhteet al-Dabbashin klaaniin Sabrathassa ennen kuin ”suojeluverosta” puhkesi riita. Lähteiden mukaan Abu-Qarin on maksanut Sabrathan alueella väkivaltaisiin ääriryhmiin kuuluvia henkilöitä lähellä oleville ihmisille, jotta nämä suostuisivat salakuljettamaan muuttajia laittoman maahanmuuton hyväksikäytöstä taloudellisesti hyötyvien väkivaltaisten ääriliikkeiden puolesta. Abu-Qarinilla on yhteyksiä salakuljettajien verkostoon, joka koostuu salafistisista aseellisista ryhmistä Tripolissa, Sebhassa ja Kufrassa.

                  25.

                     Nimi: 1: Mohammed 2: Kachlaf 3: ei saatavilla 4: ei saatavilla

                     Arvo: ei saatavilla Asema: Shuhada al-Nasr -prikaatin komentaja, Zawiyan öljynjalostamon vartiokaartin päällikkö Syntymäaika: ei saatavilla Syntymäpaikka: Zawiya, Libya Hyvälaatuinen alias: ei saatavilla Huonolaatuinen alias: a) Kashlaf b) Koshlaf c) Keslaf d) al-Qasab Kansalaisuus: Libya Passin nro: ei saatavilla Henkilötunnus: ei saatavilla Osoite: Zawiya, Libya Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                  Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.

                     Lisätiedot

                  Mohammed Kachlaf johtaa Shuhada al-Nasr -prikaatia Zawiyassa, Libyan länsiosassa. Hänen puolisotilaallisten joukkojensa hallinnassa on Zawiyan jalostamo, joka toimii muuttajien salakuljetusoperaatioiden keskuksena. Kachlafin hallinnassa on myös säilöönottokeskuksia kuten Nasrin säilöönottokeskus, joka on muodollisesti DCIM:n valvonnassa. Useiden lähteiden mukaan Kachlafin verkosto on asemaltaan Libyan merkittävimpiä verkostoja muuttajien salakuljetuksen ja hyväksikäytön alalla. Kachlafilla on huomattavan paljon yhteyksiä rannikkovartioston Zawiyan paikallisyksikön päällikköön Al-Rahman al-Miladiin, jonka yksikkö pysäyttää muuttajien veneitä, jotka ovat usein kilpailevien salakuljetusverkostojen veneitä. Muuttajat viedään sitten säilöönottokeskuksiin, jotka ovat al-Nasrin puolisotilaallisten joukkojen hallinnassa ja jossa heitä pidetään kriittisissä oloissa. Libya-asiantuntijapaneeli on kerännyt todisteita muuttajista, joita on toistuvasti hakattu tai jotka, erityisesti Saharan eteläpuolisista maista ja Marokosta lähtöisin olevia naisia, on myyty paikallisilla markkinoilla ”seksiorjiksi”. Paneeli on myös todennut, että Kachlaf tekee yhteistyötä muiden aseellisten ryhmien kanssa ja on osallistunut toistuviin väkivaltaisiin yhteenottoihin vuosina 2016 ja 2017.

                  26.

                     Nimi: 1: Abd 2: Al-Rahman 3: al-Milad 4: ei saatavilla

                     Arvo: ei saatavilla Asema: Zawiyan rannikkovartioston komentaja Syntymäaika: Noin (29-vuotias) Syntymäpaikka: Tripoli, Libya Hyvälaatuinen alias: ei saatavilla Huonolaatuinen alias: a) Rahman Salim Milad b) al-Bija Kansalaisuus: Libya Passin nro: ei saatavilla Henkilötunnus: ei saatavilla Osoite: Zawiya, Libya Luetteloon merkitsemisen päivämäärä:7.6.2018Muut tiedot: Merkitty luetteloon päätöslauselman 1970 15 ja 17 kohdan nojalla (matkustuskielto ja varojen jäädyttäminen).
                  Merkitty luetteloon päätöslauselman 1970 (2011) 22 kohdan a alakohdan nojalla; päätöslauselman 2174 (2014) 4 kohdan a alakohdan nojalla; päätöslauselman 2213 (2015) 11 kohdan a alakohdan nojalla.

                     Lisätiedot

                  Abd al Rahman al-Milad johtaa rannikkovartioston Zawiyan alueellista yksikköä, joka liitetään jatkuvasti maahanmuuttajiin kohdistuvaan väkivaltaan ja muihin ihmisten salakuljettajiin. YK:n asiantuntijapaneeli väittää, että Milad ja muut rannikkovartioston jäsenet ovat suoraan osallistuneet muuttajien veneiden upottamiseen ampuma-asein. Al-Milad tekee yhteistyötä muiden muuttajia salakuljettavien toimijoiden kuten Mohammed Kachlafin (myös ehdotettu luetteloon) kanssa. Lähteiden mukaan Kachlaf suojelee Al-Miladia, jotta tämä voi toteuttaa laittomia operaatioitaan, jotka liittyvät ihmiskauppaan ja muuttajien salakuljettamiseen. Rikostutkinnoissa useat todistajat ovat kertoneet, että aseistetut miehet poimivat heidät merellä rannikkovartioston laivaan nimeltä ”Tallil” (Al-Miladin käytössä), minkä jälkeen heidät vietiin al-Nasrin säilöönottokeskukseen, jossa heitä pidettiin ankarissa oloissa ja hakattiin.


title: Neuvoston täytäntöönpanoasetus (EU) 2018/1009, annettu 17 päivänä heinäkuuta 2018, Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta

text:
               18.7.2018

               FI

               Euroopan unionin virallinen lehti

               L 181/1

         NEUVOSTON TÄYTÄNTÖÖNPANOASETUS (EU) 2018/1009,
   annettu 17 päivänä heinäkuuta 2018,
   Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Korean demokraattista kansantasavaltaa koskevista rajoittavista toimenpiteistä ja asetuksen (EY) N:o 329/2007 kumoamisesta 30 päivänä elokuuta 2017 annetun neuvoston asetuksen (EU) 2017/1509 (1) ja erityisesti sen 47 artiklan 5 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 30 päivänä elokuuta 2017 asetuksen (EU) 2017/1509.

               (2)

               Yhdistyneiden kansakuntien turvallisuusneuvoston päätöslauselman 1718 (2006) nojalla perustettu Yhdistyneiden kansakuntien turvallisuusneuvoston komitea muutti 9 päivänä heinäkuuta 2018 listausta yhden henkilön ja yhden yhteisön osalta, joihin sovelletaan rajoittavia toimenpiteitä.

               (3)

               Asetuksen (EU) 2017/1509 liite XIII olisi sen vuoksi muutettava vastaavasti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2017/1509 liite XIII tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä heinäkuuta 2018.

            Neuvoston puolesta

            Puheenjohtaja

         G. BLÜMEL

      (1)  EUVL L 224, 31.8.2017, s. 1.

      LIITE

                  1.

                  Korvataan asetuksen (EU) 2017/1509 liitteessä XIII olevassa kohdassa ”a) Luonnolliset henkilöt” oleva 4 kohta seuraavasti:

                              ”4.

                              Ri Hong-sop

                              1940

                              16.7.2009

                              Yongbyonin ydintutkimuskeskuksen entinen johtaja ja ydinaseinstituutin johtaja; valvoi kolmea keskeistä laitosta, jotka osallistuvat ydinasekelpoisen plutoniumin tuotantoon: polttoaineen tuotantolaitos, ydinreaktori ja jälleenkäsittelylaitos.”

                  2.

                  Korvataan asetuksen (EU) 2017/1509 liitteessä XIII olevassa kohdassa ”b) Oikeushenkilöt, yhteisöt ja elimet” oleva 28 kohta seuraavasti:

                              ”28.

                              Munitions Industry Department

                              Military Supplies Industry Department

                              Pjongjang, Korean demokraattinen kansantasavalta

                              2.3.2016

                              Sotatarviketeollisuusosastolla (MID) on keskeinen rooli Korean demokraattisen kansantasavallan ohjusohjelmassa. Osasto valvoo Korean demokraattisen kansantasavallan ballististen ohjusten, muun muassa Taepo Dong-2 -ohjuksen, kehittämistä. Se valvoo maan asetuotantoa ja tutkimus- ja kehittämisohjelmia, ballististen ohjusten ohjelma mukaan lukien. Toinen talouskomitea ja toinen luonnontieteiden akatemia, jotka myös nimettiin elokuussa 2010, toimivat sotatarviketeollisuusosaston alaisuudessa. Sotatarviketeollisuusosasto on viime vuosina työskennellyt liikkuvalta alustalta laukaistavan mannertenvälisen ballistisen ohjuksen (KN08) kehittämiseksi. Sotatarviketeollisuusosasto valvoo Korean demokraattisen kansantasavallan ydinohjelmaa. Ydinaseinstituutti toimii sotatarviketeollisuusosaston alaisuudessa.”


title: Komission täytäntöönpanoasetus (EU) 2018/1011, annettu 17 päivänä heinäkuuta 2018, luvan antamisesta UV-käsiteltyjen herkkusienten käytön laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
               18.7.2018

               FI

               Euroopan unionin virallinen lehti

               L 181/4

         KOMISSION TÄYTÄNTÖÖNPANOASETUS (EU) 2018/1011,
   annettu 17 päivänä heinäkuuta 2018,
   luvan antamisesta UV-käsiteltyjen herkkusienten käytön laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
   sekä katsoo seuraavaa:

               (1)

               Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

               (2)

               Komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista, annettiin asetuksen (EU) 2015/2283 8 artiklan nojalla.

               (3)

               Komission päättää asetuksen (EU) 2015/2283 12 artiklan nojalla uuselintarvikkeen hyväksymisestä ja unionin markkinoille saattamisesta ja unionin luettelon saattamisesta ajan tasalle.

               (4)

               Komission täytäntöönpanopäätöksellä (EU) 2017/2355 (3) hyväksyttiin UV-käsiteltyjen sienten saattaminen markkinoille uuselintarvikkeena Euroopan parlamentin ja neuvoston asetuksen (EY) N:o 258/97 (4) mukaisesti.

               (5)

               Yritykset Banken Champignons Group B.V. ja J.K. Holding B.V. toimittivat 23 päivänä heinäkuuta 2015 Alankomaiden toimivaltaiselle viranomaiselle hakemuksen UV-käsiteltyjen sienten (Agaricus bisporus), joiden D2-vitamiinipitoisuutta on lisätty, saattamisesta unionin markkinoille asetuksen (EY) N:o 258/97 1 artiklan 2 kohdan f alakohdassa tarkoitettuna uuselintarvikkeena.

               (6)

               Kyseisestä hyväksynnästä tuli tammikuussa 2018 yleishyväksyntä täytäntöönpanoasetuksella (EU) 2017/2470. Koska kyseisen yrityksen hakemus koskee sieniä, joiden D2-vitamiinipitoisuutta on lisätty, tätä asetusta olisi pidettävä käytön laajentamista koskevana hyväksyntänä.

               (7)

               Asetuksen (EU) 2015/2283 35 artiklan 1 kohdan mukaisesti kaikkia jäsenvaltioille asetuksen (EY) N:o 258/97 4 artiklan mukaisesti toimitettuja uuselintarvikkeiden unionin markkinoille saattamista koskevia hakemuksia, joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.

               (8)

               Hakemus, joka koskee UV-käsiteltyjen sienten (Agaricus bisporus), joiden D2-vitamiinipitoisuutta on lisätty, saattamista markkinoille unionissa uuselintarvikkeena, on toimitettu jäsenvaltiolle asetuksen (EY) N:o 258/97 4 artiklan mukaisesti, mutta se täyttää myös asetuksessa (EU) 2015/2283 säädetyt vaatimukset.

               (9)

               Alankomaiden toimivaltainen viranomainen antoi ensiarvioraporttinsa 20 päivänä syyskuuta 2017. Raportissaan se tuli siihen tulokseen, että UV-käsitellyt sienet (Agaricus bisporus), joiden D2-vitamiinipitoisuutta on lisätty, täyttävät asetuksen (EY) N:o 258/97 3 artiklan 1 kohdassa uuselintarvikkeille asetetut arviointiperusteet.

               (10)

               Komissio toimitti ensiarvioraportin muille jäsenvaltioille 5 päivänä lokakuuta 2017. Muut jäsenvaltiot esittivät huomautuksia asetuksen (EY) N:o 258/97 6 artiklan 4 kohdan ensimmäisessä alakohdassa säädetyssä 60 päivän määräajassa sen varmistamiseksi, että EFSAn (5) vahvistamat D-vitamiinin siedettävän päiväsaannin enimmäismäärät eivät ylity.

               (11)

               Hakija antoi muiden jäsenvaltioiden esittämien huomautusten perusteella lisäselvityksiä, jotka lievensivät tätä huolta jäsenvaltioita ja komissiota tyydyttävällä tavalla.

               (12)

               Kyseiset selvitykset antavat riittävät perusteet vahvistaa, että UV-käsitellyt sienet (Agaricus bisporus), joiden D2-vitamiinipitoisuutta on lisätty, täyttävät ehdotetuilla käyttömäärillä asetuksen (EU) 2015/2283 12 artiklan 1 kohdan vaatimukset.

               (13)

               Euroopan parlamentin ja neuvoston asetuksen (EU) N:o 1169/2011 (6) liitteessä VI olevan A osan 1 kohdassa edellytetään, että elintarvikkeen nimen on sisällettävä tai siihen on oltava liitettyinä tarkat tiedot elintarvikkeelle suoritetuista erityiskäsittelyistä, jos tällaisen tiedon poisjättäminen saattaisi johtaa kuluttajaa harhaan. Koska kuluttajat eivät yleensä odota sienten olevan UV-käsiteltyjä, tämän elintarvikkeen nimen on sisällettävä tai siihen on liitettävä tämä tieto, jotta kuluttajia ei johdeta harhaan.

               (14)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Muutetaan asetuksen (EU) 2015/2283 8 artiklassa säädetyssä, hyväksyttyjä uuselintarvikkeita koskevassa unionin luettelossa olevaa UV-käsiteltyjä sieniä koskevaa kohtaa tämän asetuksen liitteen mukaisesti.
   2.   Lisätään 1 kohdassa tarkoitettuun unionin luettelossa olevaan kohtaan tämän asetuksen liitteessä säädetyt käyttöedellytykset ja merkintävaatimukset.
   2 artikla
   Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä heinäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 327, 11.12.2015, s. 1.

      (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

      (3)  Komission täytäntöönpanopäätös (EU) 2017/2355, annettu 14 päivänä joulukuuta 2017, luvan antamisesta UV-käsiteltyjen sienten saattamiseksi markkinoille uuselintarvikkeena Euroopan parlamentin ja neuvoston asetuksen (EY) N:o 258/97 mukaisesti (EUVL L 336, 16.12.2017, s. 52).

      (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

      (5)  EFSA Journal 2012;10(7):2813

      (6)  Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18).

      LIITE
      Muutetaan täytäntöönpanoasetuksen (EU) 2017/2470 liite seuraavasti:

                  1)

                  Korvataan taulukossa 1 (Hyväksytyt uuselintarvikkeet) oleva kohta ”UV-käsitellyt sienet (Agaricus bisporus)” seuraavasti:

                              Hyväksytty uuselintarvike

                              Uuselintarvikkeen käyttöedellytykset

                              Merkintöjä koskevat lisävaatimukset

                              Muut vaatimukset

                              ”UV-käsitellyt sienet (Agaricus bisporus)

                                 Määritelty elintarvikeluokka

                                 D2-vitamiinin enimmäismäärät

                                          1.

                                          Uuselintarvikkeen nimitys itse uuselintarvikkeen tai sitä sisältävien elintarvikkeiden pakkausmerkinnöissä on ”UV-käsitellyt sienet (Agaricus bisporus)”.

                                          2.

                                          Uuselintarvikkeen nimitykseen itse uuselintarvikkeen tai sitä sisältävien elintarvikkeiden pakkausmerkinnöissä on liitettävä maininta siitä, että ”D-vitamiinipitoisuutta on lisätty hallitulla valokäsittelyllä” tai ”D2-vitamiinipitoisuutta on lisätty UV-käsittelyllä”.”

                              Sienet (Agaricus bisporus)

                              20 μg D2-vitamiinia/100 g tuorepainossa

                  2)

                  Korvataan taulukossa 2 (Eritelmät) oleva kohta ”UV-käsitellyt sienet (Agaricus bisporus)” seuraavasti:

                              Hyväksytty uuselintarvike

                              Eritelmä

                              ”UV-käsitellyt sienet (Agaricus bisporus)

                                 Kuvaus/Määritelmä:

                              Kaupallisesti kasvatetut Agaricus bisporus -sienet poimitaan ja käsitellään UV-valolla.
                              UV-säteily: säteilytys ultraviolettivalossa aallonpituusalueella 200–800 nm.

                                 D2-vitamiini:

                              Kemiallinen nimi: (3β,5Z,7E,22E)-9,10-sekoergosta-5,7,10(19),22-tetraen-3-oli
                              Synonyymi: Ergokalsiferoli
                              CAS-numero: 50-14-6
                              Molekyylipaino: 396,65 g/mol

                                 Sisältö:

                              D2-vitamiinia lopputuotteessa: 5–20 μg/100 g tuorepainossa kelpoisuusajan päättyessä”